hu hu en hu hu hu hu en en hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Erről szólt volna a Pókember 4 - Puliwood
Sam Raimi elárulta, hogyan folytatta volna Tobey Maguire Pókemberének kalandjait.
Az elmúlt évekből számtalan meg nem valósult projekt izgatja a rajongók fantáziáját. A többségük végül teljesen a feledés homályába merül, ám néhány kapcsán hosszú évekkel később a közreműködő színészek vagy direktorok csak elkotyognak egy-két részletet, hogy a rajongók tovább lamentálhassanak a meghiúsult projekt miatt.
Ezúttal Sam Raimi forgatta meg a tőrt a rajongói szívekben. A Doctor Strange 2 közelgő premierje kapcsán ismét reflektorfénybe kerülő direktor a Rolling Stone munkatársának mesélte el, milyen csapásirányt vett volna a Tobey Maguire-féle Pókember negyedik része.
"Hiányoltam Kravent, a Vadászt. Ezzel a karakterrel dolgoztunk volna a következő Pókember-filmben. Mindig is szerettem volna látni Kraven és Pókember harcát a nagyvásznon. Úgy gondoltam, hogy ez igazán különleges lett volna. Ő a legügyesebb vadász, míg Pókember az égbolt leggyorsabb figurája. Illetve szerettem volna Petert tovább követni, ahogy egy jobb emberré válik."
Kraven azonban a pletykák szerint nem egyedül vette volna fel a versenyt Pókemberrel, hanem a Keselyű és a Mysterio is felbukkantak volna - ami egy újabb tumultust eredményezhetett volna a vásznon. Keselyű szerepére állítólag John Malkovichot szemelte ki Raimi, míg Mysteriót a rendező kedvenc karakterszínésze, Bruce Campbell kelthette volna életre.
Bár Raimi tervei füstbe mentek, a Sony jövőre Aaron Taylor-Johnson főszereplésével moziba küldi a Kraven, a vadász filmjét, úgyhogy sok évvel később csak megkapja a nézőközönség a karakter első élőszereplős változatát.
Szerintetek működhetett volna Raimi eredeti Pókember 4-es terve?
Rengeteg hír, cikk és kritika vár ezen kívül is a Puliwoodon. Iratkozz fel a hírlevelünkre, mert kiválogatjuk neked azokat, amikről biztosan nem akarsz lemaradni.
Kijelentem, hogy az adatkezelési nyilatkozat tartalmát megismertem és azt elfogadom.
Jöhet még több film, sorozat, könyv, képregény? Katt ide!
Címkék: #sam raimi #pókember #tobey maguire
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.